title: 2012/566/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/156

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2010
   (2012/566/EU)
   EUROOPAN PARLAMENTTI, joka

               —

               ottaa huomioon Euroopan poliisiakatemian lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2010 sekä poliisiakatemian vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan poliisiakatemian (CEPOL) perustamisesta 20 päivänä syyskuuta 2005 tehdyn neuvoston päätöksen 2005/681/YOS (3) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon komission 30. kesäkuuta 2011 tekemän päätöksen C(2011) 4680, jossa Euroopan poliisiakatemialle myönnetään poikkeus asetuksesta (EY, Euratom) N:o 2343/2002,

               —

               ottaa huomioon Euroopan poliisiakatemian 12. heinäkuuta 2010 laatiman kertomuksen henkilökohtaisten menojen korvaamisesta (10/0257/KA),

               —

               ottaa huomioon Euroopan poliisiakatemian teettämän ulkoisen tarkastuksen (sopimusviite CEPOL/2010/001) henkilökohtaisten menojen korvaamisesta,

               —

               ottaa huomioon Euroopan poliisiakatemian viisivuotista ulkopuolista arviointia koskevan loppuraportin (sopimusviite CEPOL/CT/2010/002),

               —

               ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen vuodelta 2009,

               —

               ottaa huomioon Euroopan poliisiakatemian neljännen edistymiskertomuksen poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon tilintarkastustuomioistuimen kertomuksen Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon sisäisen tarkastuksen 4. heinäkuuta 2011 antaman muistion (viite Ares (2011) 722479) kolmannesta edistymiskertomuksesta Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon Euroopan poliisiakatemian kertomuksen ja sen liitteet vastuuvapauden myöntämistä poliisiakatemialle vuoden 2009 talousarvion toteuttamista koskevan Euroopan parlamentin päätöslauselman täytäntöönpanosta,

               —

               ottaa huomioon Euroopan poliisiakatemian kertomuksen ja sen liitteet hankintaohjeiden soveltamisesta 1. heinäkuuta 2010–1. heinäkuuta 2011,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0119/2012),

               1.

               myöntää Euroopan poliisiakatemian johtajalle vastuuvapauden poliisiakatemian talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 134.

      (2)  EYVL L 248, 16.9.2002, s. 1.

      (3)  EUVL L 256, 1.10.2005, s. 63.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan poliisiakatemian lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2010 sekä poliisiakatemian vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan poliisiakatemian (CEPOL) perustamisesta 20 päivänä syyskuuta 2005 tehdyn neuvoston päätöksen 2005/681/YOS (3) ja erityisesti sen 16 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon komission 30 päivänä kesäkuuta 2011 tekemän päätöksen C(2011) 4680, jossa Euroopan poliisiakatemialle myönnetään poikkeus asetuksesta (EY, Euratom) N:o 2343/2002,

                  —

                  ottaa huomioon Euroopan poliisiakatemian 12. heinäkuuta 2010 laatiman kertomuksen henkilökohtaisten menojen korvaamisesta (10/0257/KA),

                  —

                  ottaa huomioon Euroopan poliisiakatemian teettämän ulkoisen tarkastuksen (sopimusviite CEPOL/2010/001) henkilökohtaisten menojen korvaamisesta,

                  —

                  ottaa huomioon Euroopan poliisiakatemian viisivuotista ulkopuolista arviointia koskevan loppuraportin (sopimusviite CEPOL/CT/2010/002),

                  —

                  ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen vuodelta 2009,

                  —

                  ottaa huomioon Euroopan poliisiakatemian neljännen edistymiskertomuksen poliisiakatemian monivuotisen toimintasuunnitelman 2010–2014 toteuttamisesta,

                  —

                  ottaa huomioon tilintarkastustuomioistuimen kertomuksen Euroopan poliisiakatemian monivuotisen toimintasuunnitelman 2010–2014 toteuttamisesta,

                  —

                  ottaa huomioon sisäisen tarkastuksen 4. heinäkuuta 2011 antaman muistion (viite Ares (2011) 722479) kolmannesta edistymiskertomuksesta Euroopan poliisiakatemian monivuotisen toimintasuunnitelman 2010–2014 toteuttamisesta,

                  —

                  ottaa huomioon Euroopan poliisiakatemian kertomuksen ja sen liitteet vastuuvapauden myöntämistä poliisiakatemialle vuoden 2009 talousarvion toteuttamisesta koskevan Euroopan parlamentin päätöslauselman täytäntöönpanosta,

                  —

                  ottaa huomioon Euroopan poliisiakatemian kertomuksen ja sen liitteet hankintaohjeiden soveltamisesta 1. heinäkuuta 2010–1. heinäkuuta 2011,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0119/2012),

                  A.

                  ottaa huomioon, että Euroopan poliisiakatemia (jäljempänä ’poliisiakatemia’) perustettiin vuonna 2001 ja että se muutettiin 1. tammikuuta 2006 alkaen varainhoitoasetuksen 185 artiklassa tarkoitetuksi yhteisön elimeksi, johon sovelletaan erillisvirastoihin sovellettavaa varainhoidon puiteasetusta;

                  B.

                  ottaa huomioon, että kertomuksissaan poliisiakatemian tilinpäätöksestä varainhoitovuosilta 2006, 2007 ja 2009 tilintarkastustuomioistuin sisällytti lausumaansa huomautuksia tilien perustana olevien toimien laillisuudesta ja asianmukaisuudesta sillä perusteella, että hankintamenettelyt eivät olleet varainhoitoasetuksen säännösten mukaisia;

                  C.

                  ottaa huomioon, että kertomuksessaan poliisiakatemian tilinpäätöksestä varainhoitovuodelta 2008 tilintarkastustuomioistuin sisällytti lausumaansa tilien luotettavuudesta lisätietokappaleen sisällyttämättä siihen kuitenkaan nimenomaisesti huomautuksia sekä sisällytti lausumaansa huomautuksia tilien perustana olevien toimien laillisuudesta ja asianmukaisuudesta;

                  D.

                  ottaa huomioon, että 7. lokakuuta 2010 tekemässään päätöksessä parlamentti ei myöntänyt poliisiakatemian johtajalle vastuuvapautta poliisiakatemian talousarvion toteuttamisesta varainhoitovuonna 2008;

                  E.

                  ottaa huomioon, että 10. toukokuuta 2011 tekemässään päätöksessä (5) parlamentti päätti lykätä päätöstään vastuuvapauden myöntämisestä poliisiakatemian johtajalle poliisiakatemian talousarvion toteuttamisesta varainhoitovuonna 2009, mutta se myönsi vastuuvapauden 25. lokakuuta 2011 tekemässään päätöksessä (6);

                  F.

                  ottaa huomioon, että tilintarkastustuomioistuin antoi ensimmäistä kertaa sen jälkeen, kun poliisiakatemiasta oli tullut erillisvirasto, kertomuksessaan poliisiakatemian tilinpäätöksestä varainhoitovuodelta 2010 lausuman, johon ei sisältynyt huomautuksia tilien luotettavuudesta tai tilien perustana olevien toimien laillisuudesta ja asianmukaisuudesta;

                  G.

                  huomauttaa, että kertomuksessaan poliisiakatemian monivuotisesta toimintasuunnitelmasta 2010–2014 tilintarkastustuomioistuin totesi, että poliisiakatemia edistyy suunnitelmassa esitettyjen tavoitteiden mukaisesti;

                  H.

                  ottaa huomioon, että sisäinen tarkastus totesi 4. heinäkuuta 2011 poliisiakatemian johtajalle antamassaan muistiossa, että poliisiakatemian toimintasuunnitelman toteuttamista koskeva edistymiskertomus – vaikka se onkin melko yleisluonteinen – antaa selkeän yleiskuvan siitä, missä vaiheessa eri tavoitteet ovat, ja sitä olisi näin ollen pidettävä tyydyttävänä perustana, kun asioista tiedotetaan eri sidosryhmille;

                  I.

                  ottaa huomioon, että komissio myönsi 30. kesäkuuta 2011 tekemällään päätöksellä C(2011) 4680 poliisiakatemialle poikkeuksen asetuksen (EY, Euratom) N:o 2343/2002 74 b artiklan säännöksistä;

                  J.

                  ottaa huomioon, että poliisiakatemian talousarvio vuonna 2010 oli 7 800 000 euroa ja vuonna 2009 puolestaan 8 800 000 euroa, mikä merkitsee 11,4 prosentin vähennystä; toteaa, että unionin maksuosuus poliisiakatemian talousarvioon vuonna 2010 oli 7 800 000 euroa (7);

         Talousarvio- ja varainhallinto – yleisiä huomioita

                  1.

                  panee merkille poliisiakatemian väitteen, jonka mukaan varainhoitovuotta 2010 leimasi varojen riittämättömyys, koska unioni leikkasi osuuttaan poliisiakatemian talousarviosta 1 000 000 eurolla; pitää tätä näkemystä yllättävänä etenkin nykyisenä kriisiaikana, koska hyvän hallinnoinnin mukaan talousarvio voidaan käyttää asianmukaisella ja kustannustehokkaalla tavalla ja koska 31,6 prosenttia poliisiakatemian vuoden 2010 talousarviosta siirrettiin vuodelle 2011;

                  2.

                  toteaa kuitenkin komission tietojen perusteella, että vuonna 2009 unionin koko maksuosuus poliisiakatemialle oli 8 800 000 euroa, joista 7 800 000 euroa oli peräisin vuoden 2009 talousarviosta ja jäljelle jäävä 1 000 000 euroa rahoitettiin itse asiassa vuoden 2007 käyttötarkoitukseensa sidotuista tuloista, jotka olivat peräisin poliisiakatemian ylijäämän palautuksesta vuodelta 2007; toteaa komission tietojen perusteella, että se kehotti pienentämään unionin vuoden 2010 maksuosuutta poliisiakatemialle vuoden 2009 hyväksyttyjen määrärahojen tasolle eli 7 800 000 euroon vuoden 2008 talousarvion alhaisen toteutumisasteen perusteella; kannustaa sen vuoksi poliisiakatemiaa erottamaan selkeästi toisistaan unionin poliisiakatemian talousarvioon suorittaman maksuosuuden eri osat lopullisessa tilinpäätöksessään;

                  3.

                  panee merkille, että poliisiakatemian varainhoitovuoden 2010 lopullisessa tilinpäätöksessä todettiin vuoden aikana puutteita yksittäisten kurssien ja seminaarien talousarvioissa ja maksusitoumuksissa, minkä johdosta vuoden 2010 määrärahoja oli sidottu ja käytetty kattamaan vuoden 2009 menoja; muistuttaa poliisiakatemiaa, että tämä tilanne on vuotuisperiaatteen vastainen; kehottaa poliisiakatemiaa ryhtymään toimiin, joilla vältetään vastaavien puutteiden toistuminen tulevaisuudessa;

                  4.

                  toteaa poliisiakatemian vuoden 2010 toimintakertomuksen perusteella, että maksusitoumusmäärärahoista sidottiin 99,56 prosenttia; toteaa myös, että maksumäärärahoista käytettiin 46 prosenttia, mutta osaston III (toimintamenot) lopullisia lukuja odotettiin saataviksi vasta vuoden 2011 lopussa; panee merkille, että poliisiakatemian vuoden 2010 lopullisen tilinpäätöksen mukaan maksumäärärahojen käyttöaste oli 59,12 prosenttia vuonna 2010;

                  5.

                  antaa tunnustusta korjaustoimenpiteistä, jotka poliisiakatemian uusi johto ja hallinto on parlamentin pyynnöstä toteuttanut vuoden 2009 talousarvion toteuttamisessa esiintyneiden vakavien sääntöjenvastaisuuksien seurauksena;

                  6.

                  kiinnittää huomiota siihen, että tilintarkastustuomioistuin piti poliisiakatemian tilinpäätöksen perustana olevia toimia laillisina ja asianmukaisina, mutta se myös korosti, että kurssien ja seminaarien järjestämisestä aiheutuvien menojen osalta poliisiakatemia ei menetellyt riittävän tiukasti kyseiseen toimintaan liittyvien maksupyyntöjen hyväksymisessä erityisesti todentavan aineiston kattavuuden suhteen; panee merkille, että poliisiakatemian vastauksen mukaan 10. maaliskuuta 2011 tehdyssä poliisiakatemian hallintoneuvoston päätöksessä 11/2011/GB asetettiin pakolliseksi vaatimukseksi, että rahoituskertomusten ja maksupyyntöjen yhteydessä on toimitettava kaikkien osanottajien allekirjoittama osallistujaluettelo;

                  7.

                  panee merkille, että päätöksen 11/2011/GB mukaisesti poliisiakatemian toimintaan liittyviä korvauksia koskevia sääntöjä on tarkistettu suurelta osin ja että erilaisia toimenpiteitä, jotka koskevat varainhoitoa koskevien säännösten tiukkaa täytäntöönpanoa ja avustuskelpoisia kustannuksia koskevaa tiukan kurinalaista toimintatapaa, pakollista raportointia koskevat säännöt mukaan luettuina, on selkeytetty;

                  8.

                  pitää valitettavana, että ennen poliisiakatemian hallintoneuvoston päätöksen 34/2010/GB hyväksymistä 29. syyskuuta 2010 kustannusten korvaamisen määräaikoja ei pantu täytäntöön, joten näiden määräaikojen noudattamisessa ei tapahtunut merkittävää parannusta; muistuttaa, että määräaikojen ylittäminen on yksi suurimmista moitteettoman varainhoidon esteistä; panee merkille, että päätöksen 34/2010/GB mukaan korvausta ei suoriteta, jos pyyntö on vastaanotettu määräajan jälkeen; pyytää poliisiakatemiaa pitämään vastuuvapauden myöntävän viranomaisen ajan tasalla päätöksen 34/2010/GB täytäntöönpanosta;

                  9.

                  panee merkille poliisiakatemian lausunnon, että komissio leikkasi poliisiakatemian vuoden 2010 talousarviota 1 000 000 eurolla, mutta korostaa, että vuodelle 2010 on kohdennettu sama määrä kuin vuodelle 2009;

         Määrärahasiirrot varainhoitovuodelta toiselle

                  10.

                  panee merkille, että poliisiakatemian varainhoitovuoden 2010 lopullisessa tilinpäätöksessä siirrettiin maksusitoumusmäärärahoja 2 469 984,20 euroa eli 31,6 prosenttia poliisiakatemian vuoden 2010 talousarviosta vuodelle 2011; muistuttaa poliisiakatemiaa, että tämä tilanne on vuotuisperiaatteen vastainen;

                  11.

                  pitää valitettavana, ettei tilintarkastustuomioistuin mainitse poliisiakatemian seuraavalle vuodelle siirrettyjä määrärahoja kertomuksessaan poliisiakatemian tilinpäätöksestä varainhoitovuodelta 2010;

                  12.

                  on huolissaan siitä, että vaikka tilintarkastustuomioistuin on voinut saada kohtuullisen varmuuden siitä, että poliisiakatemian varainhoitovuodelta 2010 annettu tilinpäätös on olennaisilta osiltaan luotettava, tilintarkastustuomioistuin totesi, että yli 1 600 000 euroa (mikä vastaa 48:aa prosenttia varainhoitovuodelta 2009 siirretyistä määrärahoista) jouduttiin peruuttamaan vuonna 2010; huomauttaa poliisiakatemialle, että tällainen tilanne ei ole talousarvion vuotuisperiaatteen mukainen ja että se voidaan korjata määrärahasiirtojen minimoimiseen tähtäävällä talousarvion toteuttamisen paremmalla suunnittelulla ja seurannalla; kehottaa poliisiakatemiaa sen vuoksi ryhtymään tehokkaisiin toimenpiteisiin tässä suhteessa;

                  13.

                  panee kuitenkin merkille poliisiakatemian vastauksen, että tilintarkastustuomioistuimen kuvaaman tilanteen välttämiseksi vuoden 2010 määrärahojen siirtoon sovellettiin tiukkoja kriteerejä peruutusten minimoimiseksi vuonna 2011;

                  14.

                  toteaa poliisiakatemian tietojen perusteella, että se otti vuonna 2010 käyttöön varainhoidon viikkokokoukset talousarvion toteutuksen ja valvonnan parantamiseksi ja että kesäkuussa 2011 kaikki avoimet sitoumukset tarkastettiin, jotta voitaisiin seurata paremmin määrärahojen käyttöä ja optimoida vuoden 2011 talousarvion toteutus; kehottaa siksi tilintarkastustuomioistuinta ja sisäistä tarkastusta vakuuttamaan parlamentin siitä, että poliisiakatemia on todella edistynyt tässä asiassa, ja osoittamaan, että kaikki suunnittelu- ja valvontavälineet ovat asianmukaisesti käytössä;

         Hankintamenettelyt

                  15.

                  toteaa, että poliisiakatemia hyväksyi 8. kesäkuuta 2010 sisäiset hankintaohjeet, kuten parlamentti oli vuoden 2008 vastuuvapausmenettelyn yhteydessä pyytänyt; toteaa myös, että nämä ohjeet tulivat voimaan 1. heinäkuuta 2010 ja että julkisten hankintojen koordinaattori oli nimitetty;

         Virkamatkakulujen sisäisen kirjaamisen kattavuus

                  16.

                  kehottaa poliisiakatemiaa ilmoittamaan vastuuvapauden myöntävälle viranomaiselle virkamatkakulujen sisäisen kirjaamisen kattavuutta koskevan sisäisen tarkastuksen ”erittäin tärkeän” suosituksen tehokkaasta täytäntöönpanosta;

         Poliisiakatemian toiminta

                  17.

                  toteaa tilintarkastustuomioistuimen tietojen perusteella, että kurssien ja seminaarien järjestämisestä aiheutuvat menot ovat merkittävä menoerä poliisiakatemian talousarviossa; toteaa, että poliisiakatemian menettelyt kyseiseen toimintaan liittyvien maksupyyntöjen hyväksymisessä eivät olleet riittävän tiukat, erityisesti kun oli kyse todentavan aineiston kattavuudesta;

                  18.

                  panee kuitenkin merkille poliisiakatemian lausunnon, että se on parantanut toimintaansa koskevaa raportointia ja valvontaa ja tarkistanut maksupyyntöjen ja niiden tueksi esitettävän aineiston hyväksymisen menettelyä sekä erityisesti

                              —

                              asettanut pakolliseksi vaatimukseksi, että rahoituskertomusten ja maksupyyntöjen yhteydessä on toimitettava kaikkien osanottajien allekirjoittama osallistujaluettelo,

                              —

                              tarkistanut poliisiakatemian toimintaan liittyviä korvauksia koskevia sääntöjä, joita on selkeytetty,

                              —

                              noudattanut tiukasti 29. syyskuuta 2010 käyttöön otettua määräaikaa, jonka jälkeen vastaanotettuja korvauspyyntöjä ei hyväksytä,

                              —

                              järjestänyt uuden koulutuskurssin kurssijohtajille parantaakseen edelleen kurssien valvontaa ja maksuasiakirjojen laatua,

                              —

                              toteuttanut vuonna 2011 poliisiakatemian kurssien jälkitarkastuksen,

                              —

                              tarkastanut neljä Ruotsissa ja kuusi Yhdistyneessä kuningaskunnassa vuonna 2010 toteutettua toimintoa, joista yksi liittyi vuoden 2010 toimintoon ja viisi vuoden 2011 toimintoihin;

                        kehottaa sisäistä tarkastusta toimittamaan vastuuvapauden myöntävälle viranomaiselle perusteellisen arvioinnin näistä poliisiakatemian tekemistä muutoksista;

                  19.

                  ottaa huomioon, että komission päätöksessä C(2011) 4680 suostuttiin poliisiakatemian pyyntöön muuttaa varainhoitoasetustaan siten, että siihen lisätään 74 c artikla, joka sisältää poikkeuksen asetuksesta (EY, Euratom) N:o 2343/2002 ja koskee koulutuksen asiantuntijoiden sulkemista tarjouskilpailun ulkopuolelle, jotta voidaan käyttää kansallisten poliisikoulujen asiantuntijoita;

         Virheet tilinpidossa

                  20.

                  kehottaa poliisiakatemiaa tiedottamaan parlamentille niiden komission 16 uuden sisäisen valvonnan standardin täytäntöönpanon tilanteesta, jotka poliisiakatemian hallintoneuvosto hyväksyi aiempien standardien korvaamiseksi;

         Henkilökohtaisten menojen rahoittamiseen käytetyt määrärahat

                  21.

                  ottaa huomioon, että ulkoisessa jälkitarkastuksessa tarkastettiin määrärahat, joilla oli rahoitettu vuosina 2007 ja 2008 henkilökohtaisia menoja, ja että ulkoiset tarkastajat katsoivat, että kyseisessä tapauksessa ei ole perittävissä enää lisää varoja; panee merkille poliisiakatemian vastauksen, jonka mukaan entinen johtaja palautti perintämääräyksessä vaaditun 2 014,94 punnan (2 196,72 euron) summan kokonaisuudessaan joulukuussa 2011; kehottaa poliisiakatemiaa jatkamaan perintämenettelyä, kunnes kaikki varat on saatu kokonaan takaisin;

         Poliisiakatemian monivuotinen toimintasuunnitelma 2010–2014

                  22.

                  ottaa huomioon, että sisäinen tarkastus arvioi poliisiakatemian monivuotisen toimintasuunnitelman 2010–2014 vastuuvapauden myöntävän viranomaisen pyynnöstä; panee merkille, että syyskuun 2010 loppuun mennessä 44 välitavoitteesta oli saavutettu 19, 18 välitavoitteessa oli edetty suunnitellussa aikataulussa ja 7 välitavoitteen toteuttaminen ei vielä ollut alkanut;

                  23.

                  panee myös merkille sisäisen tarkastuksen lausunnon, että eräät monivuotisen toimintasuunnitelman kohdat eivät olleet selkeitä ja että edistymiskertomukset eivät aina ole riittävän täsmällisiä, jotta saataisiin selkeä käsitys yksittäisten välitavoitteiden merkityksestä konkreettisille toimille; ottaa lisäksi huomioon, että sisäinen tarkastus havaitsi eräiden välitavoitteiden suhteen päällekkäisyyksiä, mikä hankaloittaa niihin liittyvien toimien kokonaistilanteen arviointia; ottaa huomioon akatemian lausunnon, jonka mukaan monivuotista toimintasuunnitelmaa päivitettiin sisäisen tarkastuksen suositusten mukaisesti ja parannukset sisällytettiin hallintoneuvoston 8. joulukuuta 2010 hyväksymään kolmanteen edistymiskertomukseen; pyytää sisäistä tarkastusta vahvistamaan, että akatemian monivuotista toimintasuunnitelmaa koskevassa päivitetyssä edistymiskertomuksessa sisäisen tarkastuksen suositukset on otettu asianmukaisesti huomioon;

         Sisäinen tarkastus

                  24.

                  toteaa, että sisäisen tarkastuksen mukaan poliisiakatemia on ilmoittanut panneensa täytäntöön erittäin tärkeän suosituksen virkamatkakulujen sisäisen kirjaamisen kattavuudesta ja että se on tällä hetkellä sisäisen tarkastuksen tarkasteltavana; kehottaa poliisiakatemiaa ja sisäistä tarkastusta ilmoittamaan vastuuvapauden myöntävälle viranomaiselle tarkastelun tuloksista;

                  25.

                  panee merkille, että sisäinen tarkastus toteutti tietotekniikkariskien itsearvioinnin tavoitteenaan yksilöidä ja arvioida poliisiakatemian keskeiset tietotekniikkariskit; toteaa, että sisäinen tarkastus piti keskeisinä riskeinä tietotekniikkastrategiaa, e-Net-järjestelmää, tiedonhallintaa ja riippuvuutta yksittäisistä henkilöistä; kehottaa siksi poliisiakatemiaa ryhtymään tarvittaviin toimiin näiden riskien selvittämiseksi ja ehkäisemiseksi;

                  26.

                  toteaa, että hallintoneuvoston neuvonantajana toimiva sisäisen tarkastuksen toiminto ei tarkastuksessaan havainnut olennaisia virheitä poliisiakatemian vuoden 2010 tileissä;

         Hallinto ja rakenteelliset puutteet

                  27.

                  tähdentää, että poliisiakatemian hallintomenot ovat sen toimintaan verrattuna suuret; pitää tässä suhteessa tervetulleina poliisiakatemian pyrkimyksiä vähentää hallintomenojaan, sillä kesäkuussa 2011 järjestetyssä hallintoneuvoston 25. kokouksessa sovittiin, että kaikki hallintoneuvoston komiteat lakkautetaan vuoteen 2012 mennessä ja että kaikkia hallintoneuvoston työryhmiä olisi analysoitava kriittisesti;

                  28.

                  toteaa myös, että poliisiakatemian tietojen mukaan hallinnon alalla toteutetaan seuraavat toimet:

                              —

                              vuodesta 2012 alkaen hallintoneuvosto kokoontuu vain kahdesti vuodessa, mutta kiireelliset päätökset kokousten välillä tehdään kirjallisella menettelyllä ja niistä keskustellaan internetkokouksissa,

                              —

                              hallintoneuvosto keskittyy ainoastaan tehtäviin, jotka sille on uskottu poliisiakatemian perustamispäätöksessä, kun taas muut hallintoneuvostoa aiemmin työllistäneet tehtävät siirretään johtajalle,

                              —

                              kutakin jäsenvaltiota kannustetaan lähettämään kuhunkin kokoukseen enintään kaksi edustajaa,

                              —

                              poliisiakatemia huolehtii matkakorvauksiin oikeutettujen osallistujien matkajärjestelyistä, jotta varmistetaan taloudellisimman vaihtoehdon käyttäminen ja korvausprosessin nopeutuminen kokouksen jälkeen;

                  29.

                  odottaa mielenkiinnolla komission tulevaa ehdotusta poliisiakatemian oikeusperustan muuttamiseksi sekä parlamentin ja neuvoston välisten neuvotteluiden tuloksia;

                  30.

                  toteaa vielä, että poliisiakatemian viisivuotista ulkopuolista arviointia koskevan loppuraportin mukaan poliisiakatemian siirtämiselle on perusteita;

                  31.

                  pitää myönteisenä 15. kesäkuuta 2011 tehtyä poliisiakatemian hallintoneuvoston päätöstä 24/2011/GB, jolla lakkautettiin olemassa olevat komiteat 1. tammikuuta 2012 alkaen, mikä vähentää eri rakenteiden päällekkäisyyttä; kehottaa hallintoneuvostoa tekemään tiukkoja päätöksiä nykyisistä työryhmistä; muistuttaa, että päätöksen 2005/681/YOS 10 artiklan 10 kohdassa säädetään, että hallintoneuvosto voi ”ehdottoman tarpeellisissa tapauksissa” päättää muodostaa työryhmiä, jotka antavat suosituksia sekä kehittävät ja ehdottavat muita neuvonantotehtäviä, jotka hallintoneuvosto katsoo tarpeellisiksi;

                  32.

                  panee merkille poliisiakatemian vastauksen, että työjärjestystä muutettiin rajaamalla hallintoneuvoston sääntömääräisten kokousten määrä yhteen puheenjohtajakautta kohti ja rajoittamalla kansallisten valtuuskuntien kokoa kannustamalla kutakin jäsenvaltiota lähettämään kokouksiin enintään kaksi edustajaa;

                  33.

                  huomauttaa, että vastuuvapauden myöntämisen poliisiakatemian talousarvion toteuttamisesta olisi edelleenkin perustuttava siihen, miten poliisiakatemia on suoriutunut tehtävistään vuoden aikana.

                  34.

                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  35.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (8).

         (1)  EUVL C 366, 15.12.2011, s. 134.

         (2)  EYVL L 248, 16.9.2002, s. 1.

         (3)  EUVL L 256, 1.10.2005, s. 63.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 260.

         (6)  EUVL L 313, 26.11.2011, s. 17.

         (7)  EUVL L 64, 12.3.2010, s. 1047.

         (8)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET VIIME VUOSINA

                  Euroopan poliisiakatemia

                  2006

                  2007

                  2008

                  2009

                  Toiminta

                  —

                  —

                  —

                              —

                              Parlamentti oli huolissaan, että tilintarkastustuomioistuin havaitsi useita vakavia puutteita kurssien ja seminaarien järjestämistä koskevien menojen hallinto- ja rahoitussäännöissä lähinnä siksi, että poliisiakatemian uudistettu varainhoitoasetus ei koskaan tullut voimaan.

                              —

                              Parlamentti suositteli, että poliisiakatemia antaisi suoran pääsyn sen eriteltyyn talousarvioon.

                  Talousarvio- ja varainhallinto

                              —

                              Talousarviomäärärahoja ei ollut käytetty moitteettoman varainhoidon periaatteen mukaisesti.

                              —

                              Hankintajärjestelmä ei ollut varainhoitoasetuksen säännösten mukainen.

                              —

                              Poliisiakatemia ei ollut ottanut käyttöön järjestelmiä ja menettelyjä, joiden avulla se olisi voinut laatia erillisvirastoihin sovellettavan varainhoidon puiteasetuksen vaatimusten mukaisen tilinpäätöksen.

                              —

                              Poliisiakatemian varainhoitoasetuksen mukaan asetuksen soveltaminen edellyttää yksityiskohtaisia soveltamissääntöjä.

                              —

                              Poliisiakatemia ei noudata yhtenäisyyden ja talousarvion totuudenmukaisuuden periaatetta (talousarvio ei sisältänyt komissiolta vuonna 2007 saatua 1 500 000 euron osuutta Meda-ohjelman täytäntöönpanoon).

                              —

                              Poliisiakatemia ei noudata seurattavuusperiaatetta.

                              —

                              Määrärahojen siirtojen (1 700 000 euroa) ja peruutusten suuri määrä on osoitus talousarviohallinnon vaikeuksista.

                              —

                              Alustavaa tilinpäätöstä ja selvitystä talousarvio- ja varainhallinnosta ei ollut tehty.

                              —

                              Poliisiakatemian varainhoitoasetuksen mukaan varainhoitoasetuksen soveltaminen edellyttää yksityiskohtaisia soveltamissääntöjä.

                              —

                              Hankintajärjestelmä ei ollut varainhoitoasetuksen säännösten mukainen.

                              —

                              Tarkastuksessa ilmeni tapauksia, joissa määrärahoja oli käytetty eräiden poliisiakatemian henkilöstön jäsenten henkilökohtaisiin menoihin.

                              —

                              Poliisiakatemia ei noudattanut vuotuisperiaatetta (yli 2 700 000 euroa vuoden 2008 maksumäärärahoista siirrettiin seuraavalle vuodelle).

                              —

                              Ohjelmasuunnittelussa ja talousarvion toteutuksen valvonnassa oli puutteita.

                              —

                              Yli 3 000 000 euroa vuoden 2009 maksumäärärahoista (43 prosenttia talousarviosta) siirrettiin vuodelle 2010.

                              —

                              Vuodelta 2008 siirretyistä määrärahoista peruuntui 46 prosenttia, mikä osoittaa vakavia ja toistuvia puutteita ohjelmasuunnittelussa ja talousarvion toteutuksen valvonnassa ja on ristiriidassa vuotuisperiaatteen kanssa.

                              —

                              Vuonna 2008 määrärahoista piti siirtää 31 prosenttia seuraavalle vuodelle.

                              —

                              Vuotta 2009 koskevan alustavan tilinpäätöksen valmistelussa havaittiin merkittäviä viivästymisiä ja virheitä.

                  Hankintamenettelyt

                  —

                  —

                  —

                  Oli huolestuttavaa, että poliisiakatemia toimi jatkuvasti julkisia hankintoja koskevien varainhoitoasetuksen sääntöjen vastaisesti. Huomattava osa poliisiakatemian kokonaistalousarviosta sisälsi sääntöjenvastaisuuksia.

                  Henkilöresurssit

                  —

                  —

                  —

                              —

                              Henkilöstövalintamenettelyssä oli useita puutteita.

                              —

                              Parlamentin mielestä oli mahdotonta hyväksyä, että

                                          —

                                          vähimmäisvaatimukset, jotka hakijoiden olisi pitänyt täyttää, asetettiin yleensä sen jälkeen, kun hakijat oli arvioitu ja asetettu paremmuusjärjestykseen,

                                          —

                                          haastatteluissa käytetyistä kysymyksistä oli usein päätetty vasta hakemusten tarkastelun jälkeen,

                                          —

                                          menettelyjä ei ollut dokumentoitu asianmukaisesti.

                                          —

                                          Parlamentti oli huolissaan EU:n virkamiehiin sovellettavien henkilöstösääntöjen vastaisista tai laittomista käytännöistä.

                  Sisäinen tarkastus

                  —

                              —

                              Sisäisen valvonnan standardit puuttuivat ja varainhoidon valvonta oli tehotonta.

                              —

                              Tarkastuksessa ilmeni tapauksia, joissa määrärahoja oli käytetty eräiden poliisiakatemian henkilöstön jäsenten henkilökohtaisiin menoihin.

                              —

                              Maksusitoumuksista tehdyn otoksen tarkastus osoitti, että kolmessa tapauksessa rahoituksen toteuttamisesta ei ollut kirjausketjua.

                              —

                              Näissä tapauksissa ulkoista valvontaa ei ole vielä suoritettu.

                  Parlamentti huomautti, että vastuuvapauden myöntämisen poliisiakatemian talousarvion toteuttamisesta olisi edelleenkin perustuttava siihen, miten poliisiakatemia on suoriutunut tehtävistään vuoden aikana.


title: Neuvoston päätös 2013/178/YUTP, annettu 25 päivänä helmikuuta 2013 , Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) asemaa Malin tasavallassa koskevan Euroopan unionin ja Malin tasavallan välisen sopimuksen allekirjoittamisesta ja tekemisestä#Euroopan unionin ja Malin tasavallan välinen sopimus Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) asemasta Malin tasavallassa

text:
               16.4.2013

               FI

               Euroopan unionin virallinen lehti

               L 106/1

         NEUVOSTON PÄÄTÖS 2013/178/YUTP,
   annettu 25 päivänä helmikuuta 2013,
   Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) asemaa Malin tasavallassa koskevan Euroopan unionin ja Malin tasavallan välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Malin tasavallan presidentti lähetti 24 päivänä joulukuuta 2012 päivätyllä kirjeellä unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, kutsun, jolla ilmaistiin tyytyväisyys siihen, että Malissa toteutetaan EU:n sotilaskoulutusoperaatio.

               (2)

               Neuvosto antoi 17 päivänä tammikuuta 2013 päätöksen 2013/34/YUTP Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali (1).

               (3)

               Päätöksen 2013/34/YUTP 9 artiklan mukaan EUTM Malin EU-johtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämistä erioikeuksista, vapauksista ja muista takeista, sovitaan Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen tehdyllä sopimuksella.

               (4)

               Neuvoston hyväksyttyä 17 päivänä tammikuuta 2013 päätöksen luvan antamisesta neuvottelujen aloittamiseen korkea edustaja on Euroopan unionista tehdyn sopimuksen 37 artiklan mukaisesti neuvotellut Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) asemaa Malin tasavallassa koskevan Euroopan unionin ja Malin tasavallan välisen sopimuksen, jäljempänä ’sopimus’.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon, eikä se siksi osallistu tämän operaation rahoittamiseen.

               (6)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) asemaa Malin tasavallassa koskeva Euroopan unionin ja Malin tasavallan välinen sopimus unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä helmikuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 14, 18.1.2013, s. 19.

      KÄÄNNÖS
      Euroopan unionin ja Malin tasavallan välinen
      SOPIMUS
      Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) asemasta Malin tasavallassa
      EUROOPAN UNIONI, jäljempänä ’EU’,
      ja
      MALIN TASAVALTA, jäljempänä ’isäntävaltio’,
      jäljempänä ’osapuolet’, jotka
      OTTAVAT HUOMIOON:

                  —

                  Malin tasavallan presidentin kirjeen 24 päivältä joulukuuta 2012, jossa Euroopan unionia pyydettiin toteuttamaan Malin alueella sotilaallinen harjoitusoperaatio ”EUTM Mali”,

                  —

                  neuvoston 17 päivänä tammikuuta 2013 hyväksymän päätöksen 2013/34/YUTP Euroopan unionin sotilasoperaatiosta, EUTM Mali (1),

                  —

                  sen, että tämä sopimus ei vaikuta osapuolten oikeuksiin ja velvollisuuksiin, jotka johtuvat kansainvälisten tuomioistuinten perustamista koskevista kansainvälisistä sopimuksista ja muista asiakirjoista, Kansainvälisen rikostuomioistuimen perussääntö mukaan luettuna,

            OVAT SOPINEET SEURAAVAA:
      1 artikla
      Soveltamisala ja määritelmät
      1.   Tämän sopimuksen määräyksiä sovelletaan ainoastaan isäntävaltion alueella.
      2.   Tätä sopimusta sovelletaan Malin asevoimien kouluttamiseen osallistumista koskevan Euroopan unionin sotilasoperaatioon, jäljempänä ’EUTM Mali’, ja sen henkilöstöön.
      3.   Tässä sopimuksessa tarkoitetaan:

                  a)

                  ’EUTM Malilla’ operaatioon osallistuvia sotilasesikuntia ja kansallisia joukko-osastoja, niiden tiloja, resursseja ja kulkuvälineitä;

                  b)

                  ’operaatiolla’ EUTM Malin valmistelua, perustamista, toteuttamista ja tukemista;

                  c)

                  ’operaation komentajalla’ EUTM Malin komentajaa operaatioalueella;

                  d)

                  ’Euroopan unionilla (EU)’ EU:n pysyviä elimiä ja niiden henkilöstöä;

                  e)

                  ’EU:n sotilasesikunnalla’ EUTM Malin sotilaallisesta johdosta tai valvonnasta vastaavien EU:n sotilaskomentajien alaisia sotilasesikuntia ja niiden osia niiden sijainnista riippumatta;

                  f)

                  ’kansallisilla joukko-osastoilla’ Euroopan unionin jäsenvaltioille tai muille EUTM Maliin osallistuville valtioille kuuluvia yksiköitä ja joukkoja;

                  g)

                  ’EUTM Malin henkilöstöllä’ EUTM Maliin määrättyä siviili- ja sotilashenkilöstöä, operaatiota valmistelemaan lähetettyä henkilöstöä ja lähettäjävaltion tai EU:n toimielimen tai elimen operaatioon liittyvään tehtävään lähettämää henkilöstöä, jotka ovat paikalla isäntävaltion alueella, jollei tässä sopimuksessa toisin määrätä, lukuun ottamatta paikalta palkattua henkilöstöä ja kansainvälisten kaupallisten yritysten palkkaamaa henkilöstöä;

                  h)

                  ’paikalta palkatulla henkilöstöllä’ niitä henkilöstön jäseniä, jotka ovat isäntävaltion kansalaisia tai joiden kotipaikka on isäntävaltiossa;

                  i)

                  ’EUTM Malin tiloilla’ kaikkia rakennuksia, majoitustiloja ja maa-alueita, joita EUTM Mali ja sen henkilöstö tarvitsevat;

                  j)

                  ’lähettäjävaltiolla’ valtiota, joka asettaa kansallisen joukko-osaston EUTM Malin käyttöön;

                  k)

                  ’virallisella kirjeenvaihdolla’ kaikkea EUTM Maliin ja sen tehtäviin liittyvää kirjeenvaihtoa;

                  l)

                  ’EUTM Malin resursseilla’ operaation tarvitsemia välineitä ja kulutustarvikkeita;

                  m)

                  ’EUTM Malin kulkuvälineillä’ kaikkia EUTM Malin omistuksessa, vuokraamina tai hallinnassa olevia ajoneuvoja ja muita kulkuvälineitä, joita operaatio tarvitsee.

            2 artikla
      Yleiset määräykset
      1.   EUTM Malin ja sen henkilöstön on noudatettava isäntävaltion lakeja ja määräyksiä ja pidätyttävä kaikesta toiminnasta, joka ei sovi yhteen operaation tavoitteiden kanssa.
      2.   EUTM Malin on annettava isäntävaltion hallitukselle säännöllisesti tietoja isäntävaltion alueella olevan operaation henkilöstön jäsenten lukumäärästä.
      3 artikla
      Tunnistus
      1.   EUTM Malin henkilöstö pitää isäntävaltion alueella aina mukanaan passia tai sotilashenkilökorttia.
      2.   EUTM Malin ajoneuvoissa ja muissa kulkuvälineissä on oltava selvästi erottuva EUTM Mali -tunnusmerkki ja/tai -rekisterikilvet, jotka annetaan tiedoksi isäntävaltion asiaankuuluville viranomaisille.
      3.   EUTM Malilla on oikeus käyttää tiloissaan ja kulkuvälineissään Euroopan unionin lippua ja muita tunnuksia, kuten sotilasarvomerkkejä, arvonimiä ja virallisia symboleja. EUTM Malin henkilöstön virkapuvuissa on oltava selvästi erottuva EUTM Mali -tunnus. Operaatioon osallistuvien kansallisten joukko-osastojen kansallisia lippuja tai arvomerkkejä voidaan käyttää EUTM Malin tiloissa ja kulkuvälineissä sekä virkapuvuissa operaation komentajan päätöksen mukaisesti.
      4 artikla
      Rajanylitys ja liikkuminen isäntävaltion alueella
      1.   EUTM Malin henkilöstön on isäntävaltion alueelle saapuessaan aina esitettävä passi sekä EUTM Malin antama henkilökohtainen tai yhteinen matkamääräys. Henkilöstö on vapautettu viisumisäännöksistä sekä maahantulo- ja tullitarkastuksista saapuessaan isäntävaltion alueelle, poistuessaan sieltä tai oleskellessaan siellä.
      2.   EUTM Malin henkilöstö on vapautettu ulkomaalaisten rekisteröintiä ja valvontaa koskevista isäntävaltion säännöksistä, mutta se ei saa oikeutta pysyvään oleskeluun eikä kotipaikkaan isäntävaltion alueella.
      3.   EUTM Malin resursseilta ja kulkuvälineiltä ei vaadita tulliasiakirjoja eikä niitä tarkasteta, kun ne operaation tukemisen yhteydessä saapuvat isäntävaltion alueelle tai poistuvat sieltä.
      4.   EUTM Malin henkilöstö saa kuljettaa moottoriajoneuvoja edellyttäen, että kyseisillä henkilöstön jäsenillä on jossakin lähettäjävaltiossa myönnetty voimassa oleva kansallinen, kansainvälinen tai puolustusvoimien myöntämä ajokortti.
      5.   Isäntävaltion on myönnettävä EUTM Malille ja sen henkilöstölle operaation niin edellyttäessä vapaa liikkuvuus ja matkustusoikeus alueellaan, ilmatila mukaan lukien.
      6.   Isäntävaltion on sallittava EUTM Maliin tarkoitettujen resurssien ja kulkuvälineiden maahantuonti ja vapautettava ne kaikista tulleista, käyttömaksuista, tietulleista, veroista ja vastaavista maksuista, lukuun ottamatta varastoinnista, kuljetuksista ja muista suoritetuista palveluista perittäviä maksuja.
      7.   EUTM Mali voi operaation niin edellyttäessä käyttää yleisiä teitä, siltoja, lauttoja ja lentoasemia suorittamatta käyttömaksuja, tietulleja, veroja ja muita vastaavia maksuja. EUTM Mali ei ole vapautettu sille sen pyynnöstä suoritettujen palvelujen kohtuullisesta korvaamisesta niillä ehdoilla, joita sovelletaan isäntävaltion asevoimille suoritettujen palvelujen korvaamiseen.
      5 artikla
      Isäntävaltion EUTM Malille myöntämät erioikeudet ja vapaudet
      1.   EUTM Malin tilat ovat loukkaamattomat. Isäntävaltion edustajilla ei ole pääsyä niihin ilman operaation komentajan lupaa.
      2.   EUTM Maliin, sen resursseihin, kulkuvälineisiin ja tiloihin, riippumatta siitä, missä ne sijaitsevat tai kenen hallinnassa tai hallussa ne ovat, ei voida kohdistaa oikeustoimia.
      3.   EUTM Malin henkilöstöön, resursseihin, tiloihin ja kulkuvälineisiin ei voida kohdistaa etsintää, pakkoluovutusta, takavarikointia eikä täytäntöönpanotoimia.
      4.   EUTM Malin arkistot ja asiakirjat ovat aina loukkaamattomat riippumatta siitä, missä ne sijaitsevat.
      5.   EUTM Malin virallinen kirjeenvaihto on loukkaamaton.
      6.   EUTM Mali on vapautettu kaikista valtiollisista, alueellisista ja kunnallisista maksuista, veroista ja vastaavista suorituksista EUTM Malin tarkoituksia varten hankittujen tai maahantuotujen resurssien ja kulkuvälineiden sekä EUTM Malin tilojen ja sille suoritettujen palvelujen osalta. Tämän vapautuksen soveltamisen edellytyksenä ei voi olla ennakkolupa tai EUTM Malin isäntävaltion toimivaltaisille viranomaisille antama ennakkoilmoitus. EUTM Mali ei kuitenkaan ole vapautettu maksuista eikä muista suorituksista, joita peritään suoritetuista palveluista.
      6 artikla
      Isäntävaltion EUTM Malin henkilöstölle myöntämät erioikeudet ja vapaudet
      1.   EUTM Malin henkilöstön jäsentä ei saa pidättää eikä hänen vapauttaan muutoin riistää.
      2.   EUTM Malin henkilöstön asiakirjat, kirjeenvaihto ja omaisuus ovat loukkaamattomat, lukuun ottamatta 6 kohdan nojalla sallittujen täytäntöönpanotoimenpiteiden toteuttamista.
      3.   EUTM Malin henkilöstö on kaikissa olosuhteissa vapautettu isäntävaltion rikosoikeudellisesta tuomiovallasta.
      Lähettäjävaltio tai tapauksen mukaan asianomainen EU:n elin voi luopua EUTM Malin henkilöstön rikosoikeudellisesta koskemattomuudesta. Luopuminen tehdään aina kirjallisesti.
      4.   EUTM Malin henkilöstö on vapautettu isäntävaltion siviilioikeudellisesta ja hallinnollisesta tuomiovallasta virkatehtäviään hoitaessaan suullisesti tai kirjallisesti esittämiensä lausumien ja kaikkien suorittamiensa tekojen osalta.
      Jos EUTM Malin henkilöstön jäsentä vastaan nostetaan siviilioikeudellinen kanne jossain isäntävaltion tuomioistuimessa, asiasta on annettava välittömästi tieto operaation komentajalle ja lähettäjävaltion toimivaltaiselle viranomaiselle tai asianomaiselle EU:n elimelle. Ennen oikeudenkäynnin vireillepanoa operaation komentaja ja lähettäjävaltion toimivaltainen viranomainen tai asianomainen EU:n toimielin antavat tuomioistuimelle todistuslausunnon siitä, tekikö EUTM Malin henkilöstön jäsen kyseisen teon hoitaessaan virkatehtäviään.
      Jos teko tehtiin virkatehtäviä hoidettaessa, oikeudenkäyntiä ei panna vireille vaan sovelletaan 15 artiklan määräyksiä. Jos tekoa ei tehty virkatehtäviä hoidettaessa, oikeudenkäynti voi jatkua. Operaation komentajan ja lähettäjävaltion toimivaltaisen viranomaisen tai EU:n asianomaisen elimen todistuslausunto sitoo isäntävaltion tuomioistuinta, joka ei saa kiistää sitä.
      Isäntävaltion toimivaltaiset viranomaiset voivat kuitenkin kiistää tämän todistuslausunnon aiheellisuuden kahden kuukauden kuluessa sen esittämisestä. Tässä tapauksessa kumpikin osapuoli sitoutuu ratkaisemaan tämän riidan yksinomaan diplomaattisin keinoin.
      Jos EUTM Malin henkilöstön jäsen nostaa siviilioikeudellisen kanteen, hän ei pääkanteeseen välittömästi liittyvän vastakanteen osalta voi vedota vapautukseen tuomiovallasta.
      5.   EUTM Malin henkilöstön jäsen ei ole velvollinen esiintymään todistajana.
      6.   EUTM Mali -operaation henkilöstön jäsentä kohtaan ei saa ryhtyä minkäänlaisiin täytäntöönpanotoimiin, paitsi jos häntä vastaan nostetaan siviilioikeudellinen kanne, joka ei liity hänen virkatehtäviinsä. EUTM Malin henkilöstön jäsenen omaisuuteen, joka operaation komentajan lausunnon mukaan on välttämätön virkatehtävien hoitamiseksi, ei saa kohdistaa tuomioistuimen päätöksen täytäntöönpanon edellyttämää takavarikkoa. Siviilioikeudellisessa menettelyssä EUTM Malin henkilöstön jäsenen henkilökohtaista vapautta ei saa rajoittaa eikä häneen saa kohdistaa mitään muita pakkokeinoja.
      7.   EUTM Malin henkilöstön vapaus isäntävaltion tuomiovallasta ei vapauta henkilöstön jäsentä lähettäjävaltion tuomiovallasta.
      8.   EUTM Malin henkilöstö on vapautettu kaikista isäntävaltiossa kannettavista veroista sille EUTM Malin tai lähettäjävaltioiden maksamien palkkojen ja palkkioiden sekä kaikkien isäntävaltion ulkopuolelta saatujen tulojen osalta.
      9.   Isäntävaltio sallii säätämiensä lakien ja asetusten mukaisesti EUTM Malin henkilöstön jäsenen henkilökohtaiseen käyttöön tarkoitettujen tavaroiden maahantuonnin ja vapauttaa ne kaikista tulleista, veroista ja muista vastaavista maksuista, lukuun ottamatta varastoinnista, kuljetuksista ja vastaavista palveluista perittäviä maksuja.
      EUTM Malin henkilöstön jäsenen henkilökohtaiset matkatavarat ovat vapautetut tarkastuksesta, ellei ole vakavia perusteita olettaa, että niissä on muita kuin EUTM Malin henkilöstön jäsenen henkilökohtaiseen käyttöön tarkoitettuja tavaroita tai tavaroita, joiden maahantuonti tai maastavienti on lailla kielletty tai jotka ovat isäntävaltion karanteenisäännösten alaisia. Tarkastus voidaan suorittaa vain asianomaisen EUTM Malin henkilöstön jäsenen tai EUTM Malin valtuutetun edustajan läsnä ollessa.
      7 artikla
      Paikalta palkattu henkilöstö
      Paikalta palkattu henkilöstö nauttii erioikeuksia ja vapauksia vain siinä määrin kuin isäntävaltio sallii. Isäntävaltion on kuitenkin käytettävä tähän henkilöstöön kohdistuvaa tuomiovaltaansa siten, ettei operaation toimintaan asiattomasti puututa.
      8 artikla
      Rikosoikeudellinen tuomiovalta
      Lähettäjävaltion toimivaltaisilla viranomaisilla on oikeus harjoittaa isäntävaltion alueella kaikkea lähettäjävaltion lainsäädännön mukaista rikosoikeudellista tuomiovaltaa ja kurinpitovaltaa kaikkiin niihin EUTM Malin henkilöstön jäseniin, jotka ovat tämän lainsäädännön alaisia.
      9 artikla
      Virkapuku ja aseet
      1.   Virkapuvun käyttöön sovelletaan operaation komentajan antamia sääntöjä.
      2.   EUTM Malin sotilashenkilöstö saa kantaa tai kuljettaa aseita ja ampumatarvikkeita sillä edellytyksellä, että heillä on siihen määräystensä nojalla oikeus.
      10 artikla
      Isäntävaltion tuki ja hankinnat
      1.   Isäntävaltio suostuu pyydettäessä avustamaan EUTM Malia sopivien tilojen löytämisessä.
      2.   Isäntävaltio antaa korvauksetta EUTM Malin käyttöön omistamiaan tiloja, mikäli tilat ovat tarpeen operaatiota varten.
      3.   Isäntävaltio avustaa käytettävissään olevin keinoin ja voimavaroin EUTM Malin valmistelussa, perustamisessa, toteutuksessa ja tukemisessa. Isäntävaltio antaa operaatiolle apua ja tukea samoin edellytyksin kuin niitä annetaan isäntävaltion omille asevoimille.
      4.   EUTM Malin isäntävaltiossa tekemiin sopimuksiin sovellettava laki määritellään kussakin sopimuksessa.
      5.   Sopimuksissa voidaan määrätä, että 15 artiklan 3 ja 4 kohdassa tarkoitettua riitojenratkaisumenettelyä sovelletaan niiden soveltamisesta aiheutuviin riitoihin.
      6.   Isäntävaltio helpottaa niiden sopimusten täytäntöönpanoa, joita EUTM Mali tekee yritysten kanssa operaation toteuttamista varten.
      11 artikla
      Tilojen muuttaminen
      1.   EUTM Mali saa rakentaa tai muuttaa tiloja operatiivisten vaatimustensa mukaisesti.
      2.   Isäntävaltio ei vaadi EUTM Malilta korvausta rakentamisen tai muutosten johdosta.
      12 artikla
      EUTM Malin henkilöstön jäsenen kuolema
      1.   Operaation komentajalla on oikeus huolehtia EUTM Malin henkilöstön kuolleen jäsenen ja hänen henkilökohtaisen omaisuutensa palauttamisesta tämän kotimaahan ja tehdä tarvittavat järjestelyt.
      2.   EUTM Malin henkilöstön kuolleelle jäsenelle ei saa suorittaa ruumiinavausta ilman asianomaisen valtion suostumusta eikä ilman EUTM Malin ja/tai asianomaisen valtion edustajan läsnäoloa.
      3.   Isäntävaltio ja EUTM Mali toimivat kaikin mahdollisin tavoin yhteistyössä, jotta EUTM Malin henkilöstön kuollut jäsen voidaan viipymättä palauttaa kotimaahansa.
      13 artikla
      EUTM Malin turvallisuus ja sotilaspoliisi
      1.   Isäntävaltio toteuttaa kaikki tarvittavat toimenpiteet EUTM Malin ja sen henkilöstön turvallisuuden varmistamiseksi EUTM Malin tilojen ulkopuolella.
      2.   EUTM Mali saa toteuttaa isäntävaltion maa-alueella tarvittavat toimenpiteet, mukaan lukien tarvittava ja oikeasuhteinen voimankäyttö, henkilöstönsä, tilojensa, resurssiensa ja kulkuvälineidensä suojelemiseksi.
      3.   Tämä lupa ulottuu myös EUTM Malin henkilöstön lähiympäristössä olevien ihmisten suojeluun, jos on olemassa riski, että heidän henkensä vaarantuu tai heille aiheutuu vakava ruumiinvamma.
      4.   Operaation komentaja voi perustaa sotilaspoliisiyksikön järjestyksen ylläpitämiseksi EUTM Malin tiloissa.
      5.   Sotilaspoliisiyksikkö voi toimia myös EUTM Malin tilojen ulkopuolella neuvotellen ja yhteistoiminnassa isäntävaltion sotilaspoliisin tai poliisin kanssa yleisen järjestyksen ja kurin ylläpitämiseksi EUTM Malin henkilöstön keskuudessa.
      14 artikla
      Viestintä
      1.   EUTM Mali voi asentaa ja hoitaa lähettäviä ja vastaanottavia radioasemia sekä satelliittijärjestelmiä. Se neuvottelee isäntävaltion toimivaltaisten viranomaisten kanssa erimielisyyksien välttämiseksi asianmukaisten taajuuksien käytössä. Isäntävaltio antaa taajuudet käyttöön maksutta voimassa olevan lainsäädäntönsä mukaisesti.
      2.   EUTM Malilla on oikeus rajoittamattomaan viestintään radiolla (satelliittiradio, kannettava radio ja käsiradio mukaan luettuina), puhelimella, lennättimellä, telefaksilla ja muilla välineillä sekä oikeus asentaa EUTM Malin tiloihin ja niiden välille tarvittavat välineet tällaisen viestinnän ylläpitämiseksi, mukaan luettuna oikeus asentaa kaapeleita ja maalinjoja operaatiota varten.
      3.   EUTM Mali voi toteuttaa omissa tiloissaan tarvittavat järjestelyt EUTM Malin tai sen henkilöstön saapuvan ja lähtevän postin toimittamiseksi eteenpäin.
      15 artikla
      Korvausvaatimukset kuolemantapauksen, henkilövahingon, vahingon tai menetyksen johdosta
      1.   EUTM Mali ja sen henkilöstö, Euroopan unioni ja lähettäjävaltiot eivät ole vastuussa yksityisen tai valtion omaisuuden vahingosta tai menetyksestä, joka liittyy operatiivisiin vaatimuksiin tai aiheutuu kansalaislevottomuuksiin tai EUTM Malin suojaamiseen liittyvistä toimista.
      2.   Sovintoratkaisuun pääsemiseksi korvausvaatimukset, jotka koskevat yksityisen omaisuuden muuta kuin 1 kohdassa tarkoitettua vahinkoa tai menetystä, samoin kuin korvausvaatimukset, jotka koskevat kuolemantapausta tai henkilövahinkoa taikka EUTM Malin resurssien, tilojen tai kulkuvälineiden vahinkoa tai menetystä, toimitetaan isäntävaltion toimivaltaisten viranomaisten kautta EUTM Malille, kun kyse on isäntävaltion luonnollisten henkilöiden tai oikeushenkilöiden esittämistä vaatimuksista, tai isäntävaltion toimivaltaisille viranomaisille, kun kyse on EUTM Malin esittämistä vaatimuksista.
      3.   Jos sovintoratkaisuun ei päästä, korvausvaatimus toimitetaan korvausvaatimuskomissiolle, joka muodostuu yhtäläisestä määrästä EUTM Malin edustajia ja isäntävaltion edustajia. Vaatimukset ratkaistaan yhteisellä sopimuksella.
      4.   Jos korvausvaatimuskomissiossa ei päästä ratkaisuun, riidat ratkaistaan seuraavasti:

                  a)

                  Enintään 40 000 euron suuruisia vaatimuksia koskevat riidat ratkaistaan isäntävaltion ja EU:n edustajien välisin diplomaattisin keinoin.

                  b)

                  Edellä a alakohdassa mainittua summaa suurempia vaatimuksia koskevat riidat annetaan välimiesoikeuden käsiteltäviksi, ja tämän päätökset ovat sitovia.

            5.   Välimiesoikeus muodostuu kolmesta välimiehestä, joista yhden nimittää isäntävaltio, toisen EUTM Mali ja kolmannen isäntävaltio ja EUTM Mali yhdessä. Jos osapuoli ei nimitä välimiestä kahden kuukauden kuluessa tai jos isäntävaltio ja EUTM Mali eivät pääse yhteisymmärrykseen kolmannen välimiehen nimityksestä, kyseisen välimiehen nimittää osapuolten yhdessä nimeämän tuomioistuimen presidentti.
      6.   EUTM Mali ja isäntävaltion hallintoviranomaiset sopivat hallinnollisista säännöistä, joissa määritellään korvausvaatimuskomission ja välimiesoikeuden ohjesääntö, näissä elimissä noudatettava menettely ja vaatimuksen esittämistä koskevat edellytykset.
      16 artikla
      Yhteydenpito ja riitojen ratkaisu
      1.   Kaikki tämän sopimuksen soveltamiseen liittyvät asiat käsitellään yhdessä EUTM Malin edustajien ja isäntävaltion toimivaltaisten viranomaisten kesken.
      2.   Jos ratkaisuun ei päästä aikaisemmassa vaiheessa, tämän sopimuksen tulkintaa ja soveltamista koskevat riidat ratkaistaan yksinomaan diplomaattisin keinoin isäntävaltion ja EU:n edustajien kesken.
      17 artikla
      Muut määräykset
      1.   Kun tässä sopimuksessa viitataan EUTM Malin ja sen henkilöstön erioikeuksiin, vapauksiin ja muihin oikeuksiin, isäntävaltion hallitus vastaa siitä, että sen toimivaltaiset paikalliset viranomaiset panevat täytäntöön nämä erioikeudet, vapaudet ja muut oikeudet ja noudattavat niitä.
      2.   Tämän sopimuksen määräyksillä ei ole tarkoitus poiketa oikeuksista, joita lähettäjävaltiolle muissa sopimuksissa annetaan, eikä sitä pidä tällä tavoin tulkita.
      18 artikla
      Täytäntöönpanojärjestelyt
      Tämän sopimuksen soveltamisen edellyttämistä operatiivisista, hallinnollisista ja teknisistä asioista voidaan tehdä erillisiä järjestelyjä operaation komentajan ja isäntävaltion hallintoviranomaisten kesken.
      19 artikla
      Sopimuksen voimaantulo ja päättyminen
      1.   Tämä sopimus tulee voimaan päivänä, jona se allekirjoitetaan, ja sen voimassaolo päättyy päivänä, jona EUTM Malin viimeinen joukko ja EUTM Malin henkilöstön viimeinen jäsen ovat EUTM Malin antaman ilmoituksen mukaan poistuneet maasta.
      2.   Edellä 1 kohdasta poiketen, 4 artiklan 7 kohdan, 5 artiklan 1, 2, 3 ja 6 kohdan, 6 artiklan 1, 3, 4, 6, 8 ja 9 kohdan, 11 artiklan ja 15 artiklan määräysten katsotaan tulleen sovellettaviksi alkaen siitä päivästä, jona EUTM Malin henkilöstön ensimmäinen jäsen lähetettiin, jos tämä päivä on aikaisempi kuin tämän sopimuksen voimaantulopäivä.
      3.   Tätä sopimusta voidaan muuttaa osapuolten keskinäisellä kirjallisella sopimuksella.
      4.   Tämän sopimuksen päättyminen ei vaikuta ennen sen päättymistä syntyneisiin sopimuksen täytäntöönpanosta johtuviin oikeuksiin ja velvollisuuksiin.

         Tehty Bamakossa neljäntenä päivänä huhtikuuta vuonna kaksituhattakolmetoista kahtena ranskankielisenä alkuperäiskappaleena.

               Euroopan unionin puolesta

               Malin tasavallan puolesta

         (1)  EUVL L 14, 18.1.2013, s.19.


title: 2011/560/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VI – Euroopan talous- ja sosiaalikomitea#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VI – Euroopan talous- ja sosiaalikomitea

text:
               27.9.2011

               FI

               Euroopan unionin virallinen lehti

               L 250/97

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VI – Euroopan talous- ja sosiaalikomitea
   (2011/560/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2009 (1),

               —

               ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0216/2010) (2),

               —

               ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0136/2011),

               1.

               myöntää Euroopan talous- ja sosiaalikomitean pääsihteerille vastuuvapauden Euroopan talous- ja sosiaalikomitean talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VI – Euroopan talous- ja sosiaalikomitea
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2009 (1),

                  —

                  ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0216/2010) (2),

                  —

                  ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 sekä toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0136/2011),

                  1.

                  panee merkille, että vuonna 2009 Euroopan talous- ja sosiaalikomitealla oli käytettävissään maksusitoumusmäärärahoja yhteensä 122 000 000 euroa (2008: 118 000 000 euroa) ja niiden käyttöaste oli 98,02 prosenttia, mikä on muiden toimielinten keskiarvoa (97,69 prosenttia) enemmän;

                  2.

                  panee huolestuneena merkille talous- ja sosiaalikomitean hallintoa koskevat väitteet, joiden vuoksi Euroopan petostentorjuntavirasto (OLAF) päätti 11. maaliskuuta 2011 käynnistää tutkimuksen, ja kehottaa talous- ja sosiaalikomiteaa ja OLAFia raportoimaan vastuuvapauden myöntävälle viranomaiselle tapauksessa saavutetusta edistyksestä ja sen tuloksista; kehottaa vastuuvapausmenettelystä vastaavaa valiokuntaansa seuraamaan asiaa tiiviisti ja arvioimaan mahdollisia lisätietoja laatiessaan tulevia talous- ja sosiaalikomiteaa koskevia vastuuvapausmietintöjä;

                  3.

                  kehottaa talous- ja sosiaalikomiteaa antamaan vastuuvapausmenettelystä vastaavalle parlamentin valiokunnalle lisätietoja väitetyistä sääntöjenvastaisuuksista;

                  4.

                  kehottaa talous- ja sosiaalikomiteaa tekemään kattavaa yhteistyötä OLAFin kanssa ja antamaan OLAFin henkilöstölle kaiken tarvittavan avun, jotta se voi suorittaa tutkimuksensa;

                  5.

                  vaatii talous- ja sosiaalikomiteaa raportoimaan vastuuvapausmenettelystä vastaavalle parlamentin valiokunnalle:

                              —

                              ETSK:n toteuttamista kurinpitomenettelyistä ja niiden taloudellisista seurauksista ja varsinkin kurinpitomenettelystä nro 2/2007

                              —

                              henkilöstöpolitiikasta, joka koskee henkilöstön jäsenten ylentämistä johtotehtäviin

                              —

                              ETSK:n oikeudellisen yksikön riippumattomuuteen liittyvistä konflikteista

                              —

                              ETSK:n jäsenten ja sen työvaliokunnan jäsenten mahdollisuuksista saada kaikki tarvitsemansa tiedot

                              —

                              ETSK:n toimittamien sisäisten tarkastusten tilanteesta ja tuloksista;

                  6.

                  kehottaa oikeusasiamiestä ilmoittamaan vastuuvapausmenettelystä vastaavalle parlamentin valiokunnalle mahdollisimman pian tähän nimenomaiseen tapaukseen liittyvien tutkimustensa tuloksista;

                  7.

                  panee merkille, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin talous- ja sosiaalikomitean osalta; pyytää tilintarkastustuomioistuinta kuitenkin vahvistamaan, löytyikö vuoden 2009 kertomuksia koskevissa tarkastuksissa mitään näyttöä sääntöjenvastaisuuksista, jotka ovat olleet kurinpitomenettelyn nro 2/2007 kohteena;

                  8.

                  panee merkille, että talous- ja sosiaalikomitean vakituiset virat lisääntyivät edelleen hieman (704 virkaa vuonna 2009, 700 vuonna 2008 ja 695 vuonna 2007) ja että virat on johdonmukaisesti täytetty (7 avointa virkaa vuonna 2009, 19 vuonna 2008 ja 9 vuonna 2007); panee merkille keskipitkän aikavälin suunnitelman (vuosien 2008–2013 strategia) yhdenvertaisten mahdollisuuksien ja monimuotoisuuden edistämiseksi sihteeristössä erityisesti lisäämällä joustavien työaikajärjestelyjen käyttöä ja toivoo, että parlamentille tiedotetaan henkilöstöpolitiikan tulevasta edistymisestä;

                  9.

                  panee tyytyväisenä merkille talous- ja sosiaalikomitean vastauksena parlamentin 5. toukokuuta 2010 antamaan päätöslauselmaan vastuuvapauden myöntämisestä varainhoitovuodelta 2008 (6) esittämät kommentit, joiden mukaan talous- ja sosiaalikomitean ja alueiden komitean välinen hallinnollista yhteistyöjärjestelyä koskeva sopimus kaudelle 2008–2014 on pantu täytäntöön riittävällä tavalla, ja toteaa, että tällä hetkellä ei ole havaittu uusia tarpeita käytännön näkökohtien parantamiseksi ja että komiteat ovat edelleen tietoisia tarpeesta säilyttää yhdenmukaistamisen korkea taso, mikä varmistetaan hallinnollista yhteistyöjärjestelyä koskevan sopimuksen hallintorakenteella; kehottaa talous- ja sosiaalikomiteaa ja alueiden komiteaa ilmoittamaan, onko sopimuksesta johtuvalla palvelujen irrottamisella ollut talousarviovaikutuksia, ja raportoimaan vastuuvapauden myöntävälle viranomaiselle vuonna 2011 suoritettavan sopimuksen väliarvioinnin tuloksista;

                  10.

                  panee merkille toimet toimielinten välisen yhteistyön alalla, erityisesti käynnissä olevan Sysper2-henkilöstöhallintojärjestelmän käyttöönoton ja sitä varten tehdyt valmistelut; toteaa, että järjestelmä on suunniteltu otettavaksi käyttöön tammikuussa 2012;

                  11.

                  vahvistaa kantansa, jonka mukaan avoimuuden vuoksi kaikkien unionin toimielinten jäsenten taloudellisista eduistaan antamien ilmoitusten olisi oltava saatavilla internetissä julkisessa rekisterissä; ottaa huomioon talous- ja sosiaalikomitean vastauksen, erityisesti sen varapuheenjohtajan kirjeen, parlamentin havaintoon, jonka mukaan komitean jäsenet eivät ole ilmoittaneet taloudellisia etujaan, ja kehottaa talous- ja sosiaalikomiteaa ryhtymään julkistamaan asiaan liittyviä tietoja ja seuraamaan tätä kysymystä vuotuisessa toimintakertomuksessaan;

                  12.

                  on tyytyväinen talous- ja sosiaalikomitean halukkuuteen noudattaa parlamentin edellä mainitussa 5. toukokuuta 2010 annetussa päätöslauselmassa esittämää ehdotusta, jonka mukaan talous- ja sosiaalikomitean jäsenten matkakulujen olisi perustuttava yksinomaan todellisiin matkakustannuksiin (ja päivärahojen olisi oltava samansuuruiset kuin Euroopan parlamentin jäsenten saamat päivärahat), ja ottaa huomioon talous- ja sosiaalikomitean puheenjohtajan kirjeen tästä aiheesta; odottaa, että talous- ja sosiaalikomitea raportoi edelleen asian etenemisestä;

                  13.

                  kehottaa talous- ja sosiaalikomiteaa raportoimaan edistymisestä jäsenten taloudellista asemaa koskevien sääntöjen muuttamisessa ja ilmoittamaan vastuuvapauden myöntävälle viranomaiselle tämän prosessin tulokset;

                  14.

                  antaa talous- ja sosiaalikomitealle tunnustusta sen vuotuisten toimintakertomusten laadusta, joka on pysynyt hyvänä, ja pitää myönteisenä, että niihin on sisällytetty selvitys toimista, joita parlamentin aikaisempien vastuuvapauspäätösten johdosta on toteutettu;

                  15.

                  kehottaa talous- ja sosiaalikomiteaa suorittamaan kiireesti vuoden 2011 aikana menojen laajan uudelleenarvioinnin kaikilla toiminta-aloilla varmistaakseen, että kaikilla menoilla saadaan vastinetta rahalle, jotta on mahdollista löytää mahdollisia säästöjä ja helpottaa niiden avulla talousarvioon tänä tiukan talouden aikana kohdistuvia paineita.

         (1)  EUVL L 69, 13.3.2009.

         (2)  EUVL C 308, 12.11.2010, s. 1.

         (3)  EUVL C 303, 9.11.2010, s. 1.

         (4)  EUVL C 308, 12.11.2010, s. 129.

         (5)  EYVL L 248, 16.9.2002, s. 1.

         (6)  EUVL L 252, 25.9.2010, s. 94.